Den Vest-Sjællandske Avis, 1822-12-31
Om Tilstanden i Grækenland melder den Østerrigske Jagttager, at Porten vel selv ikke meddeeler nogen Efterretning derom, men at man paa andre Veie har erfaret, at det er langt fra at de Tyrkiske Tropper have lidt betydelige Nederlag, eller at de Græske Jnsurgentere have tilfægtet sig Seiervindinger. Tvertimod skulle de Ottomanniske Anførere uden betydelig Tab have bragt fleere Distrikter i det vestlige Grækenland til Lydighed, og endog bevæget disse Provinser til at antageren Amnestie, som de samvittighedsfuldt have holdet, imedens de Græske Anførere have alle Steder begaaet de meest troeløse og grusomme Handlinger. Vel har Mangel paa Levnetsmidler hidindtil forhindret Tyrkerne paa nye fra at trænge ind i Morea, derimod havde Tyrkerne endnu til Midten af November bestandig havt i deres Magt de faste Pladser Moron, Coron, Patras, Corinth, Castell di Morea og Napoli di Romania, og Besætningen i Corinth har selv fundet Midler til at firere det Græske Corps, som blokerer Napoli di Romania og at indbringe 100 Heste, som vare beladte med Levnetsmidler i denne Stad, hvilken er i saamegen Nød. (Disse Efterretninger ere udentvivl, i det Hele rigtige paa Lovtalerne og Daden nær, og, som tilforn er bemærket, Grækernes Stilling paa Fastlandet er ikke saa god, som den har været, imedens Grækerne nu have fuldkommen Magten paa Søen, hvorved deres Herredømme over Havet og Øernes Frihed bleven meget betrygget, og især ved de Erobringer, som de i Aar have gjort paa Øen Candia. Aarsagen til at Grækernes Forfatning har et lidet fordeelagtigt Udseende paa Fastlandet, er forresten først deres Forsæt at de ville betvinge de Tyrkiske Fæstninger inden de ville angribe de Tyrkiske Hære, og vel tillige ogsaa, at Anførerne ikke ere saa fuldkommen indbyrdes eenige. Dette kunde nu afhielpes, dersom Englænderne ville tage sig af Sagen, og man fortæller nu ogsaa, at der er ankommen en Engelsk Deputeret til Argos, som har givet Regierings Medlemmerne der et stort Giæstebud). Man melder fra Constantinopel, at man venter der ifølge den store forefaldne Forandringer ogsaa en Forandring i den Tyrkiske Politik. Den Ost. J. udelader sig ikke derom; den fortæller blot at den indvortes Rolighed i Constantinopel er ikke bleven videre forstyrret, omtaler blot en Deel Embedsforandringer og beretter at Haled Effendi bliver godt behandlet, at hans Eiendomme ere blevne uangrebne, og at han har faaet Tilladelse til at begive sig til Dervischernes Kloster i Konja, Franske Blade ville vide, at Aarsagen til Haleds Fald var, at han skulde have foreslaget i Divanet: at man skulde overlade de Græske Hunde til sig selv, naar de blot vilde erkiende Sultanens Høihed og betale en aarlig Tri Lut, og i det Engelske Blad Morgen Krøniken fortælles: at der skal være indledet vigtige Engelske Underhandlinger i Constantinopet for at bevæge Porten til at forebygge ethvert Angreb fra Ruslands Side, og at formaae den til at tilstaae Grækerne nogle Concessioner og dette selv under der Paaskud, at Porten kunde saameget bedre modsætte sig Ruslands Fordringer, men alle disse Underhandlinger ere formodentlig blevne tilintetgjorte ved den sidste Statsforandring. – Det Rygte er udbredet, at Sultanen har ladet Chorschid Pascha halshugge i Larissa paa Grund af, at han stod i Forbindelse med de Vantroe. Ogsaa den forrige Commandant i Janina Jsmael Pascho Bei har havt samme Skjæbne under det samme Paaskud.